
Elfogadta az Országgyűlés a Filmtörvény módosítását

Egységes díjat fizethetnek a stábok 2013-tól egy-egy filmforgatási helyszín bérletéért. A mozgóképről szóló törvény módosítását 2012. december 3-án fogadta el az Országgyűlés. 2013. január 1-től egységes eljárás és díjak szerint lehet Budapesten és a vidéki városokban filmforgatási célra közterületet bérelni. Ennek köszönhetően a jövőben kiszámíthatóbbá válik egy-egy forgatás költsége.
A törvény melléklete területenként meghatározza az önkormányzatok által kérhető közterület-használati díjak maximumát. A legdrágább a világörökségi körbe tartozó fővárosi és vidéki területek, valamint a turisztikailag kiemeltnek nyilvánított részek bérlése lesz. Ezeknél naponta és négyzetméterenként kétezer forint bérleti díjat kell fizetni a forgatási helyszínért. A stáb, valamint a háttérkiszolgáló személyzet és járművek által használt területek bérlése minden esetben alacsonyabb lesz annál, ahol közvetlenül a forgatás zajlik. A legalacsonyabb - naponta négyzetméterenként kétszáz forintos - áron a városok és megyei jogú városok közterületeinek nem díszburkolatos vagy turisztikailag nem kiemelt területeit lehet majd bérelni forgatási helyszínként. A községi önkormányzatok tulajdonába tartozó közterületek használati díjat az önkormányzatok maguk állapítják meg.

A forgatási helyszínekkel kapcsolatos ügyintézést egységes eljárás szerint történik majd, amelyet a filmgyártó cégek Budapesten a fővárosi, vidéken a megyei kormányhivataloknál kezdeményezhetnek, a forgatás helyétől függően. A területhasználatra vonatkozó szerződést az a kormányhivatal köti meg a filmgyártóval, ahol a kérelmet benyújtották. Az ügyintézés öt munkanap, amely azonban az önkormányzattal szükségessé váló egyeztetés esetén meghosszabbodhat. A törvény hatálybalépését követően a kormány rendeletben fogja szabályozni azokat az eljárásokat (pl. természetvédelmi, műemlékvédelmi hatósági eljárások), amelyeket ugyancsak a kormányhivatalokon keresztül, a területfoglalással együtt, ugyanabban az eljárásban lehet majd intézni.

A törvénymódosítás másik fontos újdonsága, hogy a jogszabály életbe lépésétől – várhatóan már december közepétől – a Magyar Nemzeti Filmalap is jogosult gyűjteni azokat a filmgyártási célú társasági támogatásokat, amelyek után a támogató cégek adókedvezményre jogosultak. Az új rendszer vonzó lehet a cégeknek, mivel a – jelenlegi rendszerrel ellentétben – nem kell megvárniuk a filmek gyártásának, vagy gyártási szakaszának befejezését, hanem a támogatásnak a Filmalap letéti számlájára történő befizetéssel azonnal jogosultak lesznek az adókedvezményre. A változás révén ugyanakkor könnyebbé válik a Magyarországon forgatott filmek közvetett támogatása is, mivel a Filmalap által erre a célra nyitott letéti számlán gyűjtött támogatásból a filmek gyártási ütemezéséhez igazodóan lehet majd kifizetni a támogatásokat. Idén erre a célra hárommilliárd, 2013-ban pedig hétmilliárd forint gyűjthető össze a Filmalap letéti számláján.

A törvény az eredetileg magyar nyelven készült filmalkotás fogalmát kiterjeszti azokra a produkciókra is, amelyek forgatásán a rendező és a stáb által használt nyelv többségében a magyar. Ily módon a korábbi helyzettel ellentétben nem szenvednek hátrányt azok a rendezők, akik a filmjükben szereplő több külföldi színész miatt idegen nyelven veszik fel a filmet, vagy a jelenetek többségét. A törvénymódosítást megelőzően az ilyen filmek – noha magyar filmeknek minősültek – általában ki voltak zárva az elérhető támogatás maximumából, és csak a gyártási költségvetésük 50%-áig voltak támogathatóak (szemben a magyar filmeknél általános 80%-kal.)

Az új jogszabály részletesen szabályozza a Magyar Nemzeti Digitális Archívum és Filmintézet (MaNDA) szerepét is. A MaNDA kezelésében lévő nemzeti filmvagyon, valamint az általa őrzött egyéb mozgóképes művek (pl. filmhíradók, oktatófilmek) kereskedelmi célú forgalmazását terjesztését a Filmalap végezheti a hazai és a nemzetközi piacon a MaNDA-val kötött terjesztési szerződés alapján. A forgalmazásból befolyó bevétel 75%-a az Archívumot illeti meg. A belföldi oktatási, közművelődési célú terjesztést továbbra is a MaNDA végezheti.

Eurocinema Expo 2013


2013-ban harmadik alkalommal kerül megrendezésre az Eurocinema Expo Konferencia. Tavaly több mint 300 közép-európai országból érkező vendég és szakértő vett részt az eseményen. 

A konferencia témái: új digitális technológiák és berendezések alkalmazása, marketing és üzleti modellek a mozi üzemeltetésben. 


Helyszín: KIJÓW CENTRUM, Al. Krasińskiego 34, Krakkó, Lengyelország
Időpont: 2013. február 20-21.


További információ: www.eurocinemaexpo.pl 


ÚJ MEDIA pályázatok
A részletes útmutató a pályázatok kitöltéséhez, valamint a jelentkezési lapok és egyéb mellékletek letölthetők a www.mediadeskhungary.eu oldal Pályázatok menüpontja alatt.

21/2012 Szelektív mozi forgalmazás
Kik pályázhatnak?
Európai mozi forgalmazó vállalatok. Csak olyan csoportosulások támogathatók, melyekben legalább öt, különböző nemzeti területeken működő forgalmazó vesz részt (lehetőleg különböző nyelvi területekről), melyek egy vagy több európai, nem nemzeti film forgalmazására pályáznak. 

Támogatás a legalább 60 perc hosszúságú játékfilmekre, kreatív dokumentumfilmekre, vagy animációs filmekre igényelhető.

Támogatás összege:
A támogatás mértéke a forgalmazás elszámolható költségeinek legfeljebb 50%-a lehet. Filmenként és forgalmazónkként a támogatás összege maximum 150 000 euró lehet.

A pályázatok beadási határideje:
1. határidő: 2012. november 30.
2. határidő: 2013. április 1.
3. határidő: 2013. július 1.

29/2012 Fesztiválok 

Független európai vállalatok pályázhatnak, akik részt vállalnak európai filmfesztiválok szervezésében.

Támogatás az alábbi tételek legfeljebb 50, illetve különleges esetekben 60%-ára kérhető:
- Berendezések bérlése; 
- Kommunikációs és reklámköltségek;
- Kópiák szállítási költségei;
- Feliratozási és fordítási költségek.

Kizárólag olyan fesztiválok jogosultak a támogatásra, amelyek a teljes fesztiválprogram legalább 70%-ban európai, valamint legalább tíz, a MEDIA Programban résztvevő országból származó filmet vetítenek.

A pályázatok beadási határideje:
1. határidő: 2012. november 16. (A 2013. május 1. és 2013. október 31. között induló projektek esetében.)
2. határidő: 2013. április 30. (A 2013. november 1. és 2014. április 30. között induló projektek esetében.)

31/2012 Gyártás-előkészítés, Egyedi projektek

Kik pályázhatnak?
Független gyártó vállalatok, melyek estében a cégbejegyzés legalább 12 hónapja történt. Nincsenek követelmények a vállalat forgalmára, vagy nyereségére vonatkozóan, ám a vállalatnak igazolnia kell pénzügyi képességeit.

Támogatás az alábbi kategóriákra kérhető:
-Játékfilm (önálló filmek, vagy sorozatok) (minimum 50 perc)
-Kreatív dokumentumfilm (önálló filmek, vagy sorozatok) (minimum 25 perc)
-Animáció (önálló filmek, vagy sorozatok) (minimum 24 perc)

Támogatás összege:
A támogatás mértéke az elszámolható költségek legfeljebb 50%-a, illetve kivételes esetekben legfeljebb 60%-a lehet. A támogatás minimális összege 10 000 euró, maximális összege pedig 60 000 euró lehet. Mozi bemutatásra szánt egészestés animáció esetében a támogatás 80 000 euró lehet.

A pályázatok beadási határideje:
1. határidő: 2012. november 23.
2. határidő: 2013. április 12.

31/2012 Gyártás-előkészítés, Csomagtervek

Kik pályázhatnak?
Független gyártó vállalatok, melyek estében a cégbejegyzés legalább 3 éve történt. A  Csomagtervekhez nyújtott támogatás azoknak a vállalatoknak szól, melyek rendelkeznek már nemzetközi tapasztalatokkal, és megvan a pénzügyi kapacitásuk ahhoz, hogy egyidejűleg több projekt fejlesztését végezzék. 

Támogatás az alábbi kategóriákra kérhető:
-Játékfilm (önálló filmek, vagy sorozatok) (minimum 50 perc)
-Kreatív dokumentumfilm (önálló filmek, vagy sorozatok) (minimum 25 perc)
-Animáció (önálló filmek, vagy sorozatok) (minimum 24 perc)

Ahhoz, hogy egy vállalat Csomagtervvel pályázhasson egy 3-5 projektet magába foglaló fejlesztési tervet kell benyújtania. A Csomagterv második fázisára azok a vállalatok pályázhatnak, amelyeket a Csomagterv első fázisában már kiválasztottak, és megfeleltek minden feltételnek.

Támogatás összege:
A támogatás mértéke az elszámolható költségek legfeljebb 50%-a lehet. A támogatás minimális összege 70 000 euró, maximális összege pedig 190 000 euró lehet.

A pályázatok beadási határideje:
1. határidő: 2012. november 23.
2. határidő: 2013. április 12.

32/2012 Gyártás-előkészítés, Interaktív alkotások

Kik pályázhatnak? 
Független európai vállalatok, amelyek fő tevékenysége az audiovizuális és/vagy interaktív alkotások gyártása. 

Támogatás az alábbi kategóriákra kérhető: 
-Interaktív alkotások számítógépre, mobiltelefonra, játékkonzolokra és kézieszközökre. 
-Új formátumú koncepciók fejlesztése a digitális televízióhoz, internethez, mobil kézieszközökhöz, ahol az interaktivitás és a narratív elemek  fontos szerepet kapnak. A projekteket minden esetben kereskedelmi céllal kell megvalósítani.

Támogatás összege: 
A támogatás mértéke az elszámolható költségek legfeljebb 50%-a, illetve kivételes esetekben legfeljebb 60%-a lehet.
A támogatás minimális összege 10 000 euró, maximális összege pedig 60 000 euró lehet.
Játék prototípusok fejlesztése esetén a támogatás összege 100 000 euró lehet. 
A pályázatok beadási határideje:
1. határidő: 2012. november 23.
2. határidő: 2013. április 12.

33/2012 TV sugárzás
Kik pályázhatnak?
Független gyártó vállalatok, melyek fölött nem gyakorol többségi kontrollt televíziós műsorsugárzó. A pályázat benyújtásakor a projekt költségvetési finanszírozásának minimum 50%-át kell garantálni harmadik féltől származó finanszírozási forrásokból.

A pályázatra benyújtott műnek független európai televíziós produkciónak kell lennie, játékfilm, animációs film vagy kreatív dokumentumfilm kategóriákban. A pályázatban részt kell, hogy vegyen legalább három műsorsugárzó cég, -koprodukció, vagy elővásárlás formájában- legalább két, különböző nyelvterülethez tartozó MEDIA tagországból.

Támogatás az alábbi kategóriákra kérhető:
-Játékfilm (önálló filmek, vagy sorozatok) (minimum 50 perc)
-Kreatív dokumentumfilm (önálló filmek, vagy sorozatok) (minimum 25 perc)
-Animáció (önálló filmek, vagy sorozatok) (minimum 24 perc)

Támogatás összege:
A támogatás mértéke játék- és animációs filmek esetében nem haladhatja meg a gyártási költségvetés 12,5%-át, kreatív dokumentumfilmek esetében pedig nem haladhatja meg a gyártási költségvetés 20%-át.  A támogatás összege projektenként legfeljebb 500 000 euró lehet.

A pályázatok beadási határideje:
1. határidő: 2012. december 10.
2. határidő: 2013. június 3. 

34/2012 i2i Audiovisual 

Kik pályázhatnak?
Független gyártó vállalatok, melyek fölött nem gyakorol többségi kontrollt televíziós műsorsugárzó.
Mikor pályázhat egy vállalat?
A biztosítási, és/vagy befejezési garancia, és/vagy bankfinanszírozási megállapodás aláírását követően.
Támogatás az alábbi kategóriákra kérhető:
-Játékfilm (minimum 50 perc)
-Kreatív dokumentumfilm (minimum 25 perc)
-Animáció (minimum 24 perc)
Támogatás összege:   
Az odaítélhető maximális összeg projektenként 50 000 euró. Vállalatonként legfeljebb két projekttel lehet pályázni. A közösségi támogatás nem haladhatja meg az elszámolható költségek 50 %-át (alacsony audiovizuális kapacitással rendelkező országok esetében 60 %).
A támogatás célja a független európai produkciós vállalatok segítése külső források megszerzésében bankoktól és pénzintézetektől az alábbi költségek társfinanszírozása révén:
-Modul 1. Biztosítási költségek: a Biztosítás tétel támogatása a gyártási költségvetésben;
-Modul 2. Befejezési garancia költségei: Befejezési garancia tétel támogatása a gyártási költségvetésben;
-Modul 3. Pénzügyi költségek: a Pénzügyi költségek tétel támogatása a gyártási költségvetésben. 

Az i2i Audiovizuális rendszer célja, hogy segítséget nyújtson az audiovizuális produkciós vállalatok részére a bankoktól és egyéb pénzintézetektől származó finanszírozás megszerzéséhez azáltal, hogy a fenti intézmények által megkövetelt garanciák egyes költségeit, és/vagy a banki finanszírozási költségek egy részét támogatja.

A pályázatok beadási határideje:
1. határidő: 2013. január 7.
2. határidő: 2013. június 7.

39/2012 Mozik digitalizálása

Kik pályázhatnak?
 Azok a filmszínházak pályázhatnak, amelyek legalább 50 %-ban európai, és azon belül legalább 30 %-ban nem nemzeti európai filmeket vetítettek.

A pályázó szervezeteknek a következő jellemzőkkel kell rendelkezniük:
- premier-filmszínház (premieridőszakban, legfeljebb a nemzeti bemutatótól számított 12 hónapban tűzi műsorra az európai filmeket),
- legalább 3 éve üzemel,
- legalább egy vetítővászonnal és 70 ülőhellyel rendelkezik,
- az elmúlt tizenkét hónapban legalább 20 000 nézőt fogadott.

Támogatható tevékenységek
 A digitális mozira irányuló kezdeményezésben (Digital Cinema Initiative, DCI) meghatározott tartalombiztonsági követelmények teljesítését lehetővé tévő olyan digitális vetítőberendezések vásárlásához kapcsolódó közvetett költségek támogatása, amelyeket egy valamennyi támogathatósági szempontnak megfelelő filmszínházban szerelnek fel.

Támogatás vetítővásznanként csak egy vetítőberendezéshez és filmszínházanként legfeljebb három vetítővászonhoz igényelhető.

Támogatás mértéke
A projektek társfinanszírozására előirányzott éves költségvetés becsült összege 2 000 000 euró.
A pénzügyi hozzájárulást vetítővásznanként legfeljebb 20 000 euró átalányösszegű támogatás formájában nyújtják.

A pályázatok beadási határideje: 2013. január 31.

40/2012 Piaci hozzáférés

 Kik pályázhatnak? 
Az audiovizuális szektorhoz tartozó közintézmények és magánvállalatok.
A pályázat keretében az alábbi tevékenységek támogathatók:
-1. Piaci hozzáférés a szakemberek számára
-2. Európai alkotások promóciója a gyártási fázistól kezdve
-3. Adatbázisok és számítógépes alkalmazások létrehozása az európai filmes és multimédiás hálózatok szakmai szereplői számára
-4. Közös európai promóciós tevékenységek

Támogatás mértéke: 
Az elszámolható költségek legfeljebb 50%-a lehet.
A pályázatok beadási határideje:
1. határidő: 2012. december 14. (A 2013. június 1. és 2013. december 31. között induló projektek esetében.)
2. határidő: 2013. június 3. (A 2014-es éves tevékenységek és a 2014. január 1. és 2014. május 31. között induló projektek esetében.)

MEDIA Pályázati eredmények 

Eredmények 14/2012 Mozik digitalizálása
Eredmények 21/2011 Gyártás-előkészítés / Egyedi projektek 2. határidő
Eredmények 21/2011 Gyártás-előkészítés / Csomagtervek 1. fázis 2. határidő

Eredmények 21/2011 Gyártás-előkészítés / Csomagtervek 2. fázis 2. határidő
Eredmények 22/2011 Gyártás-előkészítés / Interaktív alkotások 2. határidő
Eredmények 24/2011 i2i 1. határidő

Eredmények 24/2011 i2i 2. határidő

Eredmények 29/2011 Fesztiválok 2. határidő

Eredmények 30/2011 Szelektív mozi forgalmazás 2. határidő

Eredmények 30/2011 Szelektív mozi forgalmazés 3. határidő
Eredmények 05/2012 Folyamatos képzés
A MEDIA Program által támogatott képzések 

MFI Script Workshops 2013
A Mediterranean Film Institute egy 4 workshopból álló, féléves forgatókönyvírói, és projektfejlesztési képzést indít a MEDIA Programban résztvevő országokból érkező, és játékfilm projekttel jelentkező filmes szakembereknek, forgatókönyvíróknak, illetve íróknak/rendezőknek.

Időpontok és helyszínek:
1. workshop: 2013. június 22. - július 6., Nisszirosz, Görögország
2. workshop: 2013. augusztus/szeptember, on-line képzés
3. workshop: 2013. október 13-20., Szamosz, Görögország
4. workshop: 2013. december, on-line képzés

Jelentkezési határidő: 2013. február 25.

Részvételi díj: 1 500 euró forgatókönyvíróknak (Csapatban jelentkezőknél a producernek, vagy harmadik személynek 1 000 euró) + 500 euró a második bentlakásos workshophoz

További részletek, valamint a jelentkezési lapok megtalálhatók a www.mfi.groldalon.

További információ:
Mediterranean Film Institute
P.O. Box: 13759
Athens 10310
Greece
Tel./Fax: +30 210 645 7223
E-mail: info@mfi.gr
www.mfi.gr
[image: image20.png]eave k




EAVE Interchange 2013

A TorinoFilmLab, a Dubai Nemzetközi Filmfesztivál és az EAVE közös szervezésében, és a MEDIA Mundus támogatásával valósul meg a 2013-as Interchange nevet viselő projektfejlesztési éves workshop. A képzés fő témái: projektfejlesztés, forgatókönyv és filmterv fejlesztés, koprodukciós stratégiák Európa és az arab világ között, pitching és kapcsolatépítés.

Jelentkezési határidő: 2013. március 4.
2013. május:
1. bentlakásos workshop Torinóban
Projektek értékelése, fejlesztési és pitching workshop, csoportmunkával, előadásokkal és esettanulmányokkal

2013. augusztus-szeptember
1. on-line fejlesztési kurzus
Tanácsadás, feladatkezelés, projektértékelés

2013. október-november
2. on-line fejlesztési kurzus
Tanácsadás, feladatkezelés, projektértékelés, valamint a projektkatalógus előkészítése

2013. december
2. bentlakásos workshop Dubaiban

A jelentkezési lapok letölthetők innen:
http://eave.org/programmes/information/application-interchange-2013/
Tovább információ:
http://eave.org/programmes/interchange-20131/

ESoDoc 2013 - European Social Documentary
Jelentkezési határidő: 2013. január 14.
Az ESoDoc a dokumentumfilm-gyártás egy különleges műfajára összpontosít, amely az új multiplatform-világba jól illeszkedik.

A 2013-as kurzusok helyszínei és időpontjai:
1. kurzus: 2013. március, Hollandia
2. kurzus: 2013. május, Norvégia
3. kurzus: 2013. szeptember, Olaszország

Célcsoport: dokumentumfilmesek, producerek, NGO és NPO szektorbeliek audiovizuális szakmai tapasztalattal, újmédiás szakemberek, akik szeretnék projektjüket megvalósítani.

Az ESoDoc olyan dokumentumfilmek megvalósítását segíti elő, melyek az emberi jogokról, társadalmi igazságosságról és környezetvédelemről szólnak, elsősorban a fejlődő országokban.

Kurzusok: három egyhetes kurzus, e-platform a workshopok közötti időszakban (könyvtár, on-line fórum tanárokkal és a résztvevőkkel), egy dokumentumfilmes projekt elkészítése

Célja: a szakmabeliek felkészítése a jövő piaci viszonyaira.

E-mail: info@esodoc.eu
További információ: www.esodoc.eu

MEDIA Desk Hungary - Magyarország

Magyar Nemzeti Filmalap Zrt. 

Nemzetközi divízió - Magyar Filmunió
H-1068 Budapest, Városligeti fasor 38.
Tel: +36 1 413 1269 /+36 1 413 1270
Fax: +36 1 413 1710
info@mediadeskhungary.eu
www.mediadeskhungary.eu
